Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 517

(175) Példa a nagykereskedelmi szintû kizárólagos forgalmazásra Egy tartós fogyasztási cikk piacán „A” a piacvezetõ. Kizárólagos nagykereskedõkön keresztül értékesíti termékét. A nagykereskedõk területei kisebb tagállamok esetében az egész tagállamra, nagyobb tagállamok esetében pedig egy régióra terjednek ki. Ezek a kizárólagos nagykereskedõk végzik az értékesítéseket a területükön található összes kiskereskedõ felé. Végsõ fogyasztók részére nem értékesítenek. A nagykereskedõk felelõsek a piacukon a 2002/34/II. szám promócióért. Ide tartozik a helyi események szponzorálásán túl az is, hogy a területükön található kiskereskedõk számára az új termékeket elmagyarázzák és népszerûsítsék. Ezen a piacon meglehetõsen gyors a mûszaki és a termékinnováció, és így fontos szerepe van a kiskereskedõk és a végsõ fogyasztók részére nyújtott értékesítés elõtti szolgáltatásoknak. A nagykereskedõk nem kötelesek az „A” szállító márkájára vonatkozó minden beszerzési szükségletüket a gyártón keresztül kielégíteni, és a nagykereskedõk, valamint a kiskereskedõk szabadon mérlegelhetnek, mivel a szállítási költségek a termék értékéhez viszonyítva aránylag alacsonyak. A nagykereskedõket nem terheli versenytilalmi kötelezettség. A kiskereskedõk szintén számos versenytárs szállító márkáját árulják, és kiskereskedelmi szinten nincsenek kizárólagos vagy szelektív forgalmazási megállapodások. Az európai nagykereskedelmi eladási piacon „A”-nak körülbelül 50%-os piaci részesedése van. A különbözõ nemzeti kiskereskedelmi piacokon részesedése 40% és 60% között mozog. „A”-nak minden nemzeti piacon 6—10 versenytársa van. „B”, „C” és „D” a legnagyobb versenytársai, akik szintén jelen vannak minden nemzeti piacon 5% és 20% közötti piaci részesedéssel. A többi gyártó nemzeti szinten mûködik és piaci részesedésük is kisebb. „B”, „C” és „D” hasonló forgalmazási hálózattal rendelkezik, míg a helyi gyártók közvetlenül a kiskereskedõk részére értékesítenek. A fent jellemzett nagykereskedelmi piacon alacsony a márkán belüli verseny csökkentésének és az árdiszkriminációnak a kockázata. A mérlegelési lehetõség nincs korlátozva, a márkán belüli verseny hiánya pedig nagykereskedelmi szinten nem túl jelentõs kérdés. Kiskereskedelmi szinten sem a márkák közötti, sem pedig a márkán belüli verseny nincs korlátozva. Sõt, a márkák közötti versenyt alapvetõen nem érintik a nagykereskedelmi szintû kizárólagos megállapodások. Ez valószínûsíti azt, hogy a mentesítés feltételei fennállnak, ha vannak versenyellenes hatások.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes